section_heading: Prvi svjetski rat
paragraph_text: U prosincu 1916. Klüber postaje načelnikom stožera Armijskog odjela A kojim je tada zapovijedao Karl Ludwig d'Elsa. Navedenu dužnost obnaša do travnja 1917. kada postaje načelnikom stožera 1. armije pod zapovjedništvom Fritza von Belowa. Za uspješno vođenje operacija Klüber je 14. lipnja 1917. odlikovan ordenom Pour le Mérite. U lipnju 1918. ponovno se vraća na mjesto načelnika stožera Armijskog odjela A koju dužnost obnaša sve do listopada 1918. kada postaje načelnikom stožera 17. armije pod zapovjedništvom Brune von Mudre.thumb|lijevo|180px|Grob Roberta von Klübera na berlinskom groblju [[Invalidenfriedhof]]